laion/Wikipedia-Exotic huggingface dataset:
საცხენისი (მთა)

საცხენისი — მთა საქართველოში, შიდა ქართლის მხარეში, ქარელისა და გორის მუნიციპალიტეტების ადმინისტრაციულ საზღვარზე. მდებარეობს თრიალეთის ქედზე, მდინარეების ძამისა და ტანის წყალგამყოფზე. სიმაღლე ზღვის დონიდან 2030 მ. აგებულია პალეოცენისა და ქვედაეოცენის მერგელებით, კირქვიანი ქვიშაქვებითა და თიხებით. მთის წვერი მობრტყელებულია, კალთები დამრეცი, შემოსილია სუბალპური და ალპური მდელოებით. ნემანიშვილი ს., ქართული საბჭოთა ენციკლოპედია, ტ. 9, თბ., 1985. — გვ. 215. ↑ უნივერსალური ენციკლოპედიური ლექსიკონი
საძელისღელე

საძელისღელე, როშკა-ჯუთა — უღელტეხილი საქართველოში, მცხეთა-მთიანეთის მხარეში, დუშეთისა და ყაზბეგის მუნიციპალიტეტების ადმინისტრაციულ საზღვარზე. მდებარეობს თუშეთ-ხევსურეთის კავკასიონის მთავარ ქედზე. სიმაღლე ზღვის დონიდან 3056 მ. აგებულია იურული თიხაფიქლებით. მდინარე ხევსურეთის არაგვის ხეობას აკავშირებს მდინარე სნოსწყლის ხეობასთან. შემოსილია სუბალპური მდელოებით. ქართული საბჭოთა ენციკლოპედია, ტ. 9, თბ., 1985. — გვ. 217.
საძროხე (მთა)

საძროხე — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ხისოს წყლის სათავეში. სიმაღლე ზღვის დონიდან 2852 მ. აგებულია იურული თიხაფიქლებითა და ქვიშაქვებით. მთის კალთები შემოსილია სუბალპური და ალპური მდელოებით. ქართული საბჭოთა ენციკლოპედია, ტ. 9, თბ., 1985. — გვ. 218.
საწალიკე

საწალიკე — მთა საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტისა და იმერეთის მხარის ჭიათურის მუნიციპალიტეტის ადმინისტრაციულ საზღვარზე. მდებარეობს რაჭის ქედზე. სიმაღლე ზღვის დონიდან 1996 მ. აგებულია ცარცული ასაკის კირქვებითა და გადოლომიტებული კირქვებით. ჩრდილოეთ-დასავლეთ კალთა დამრეცია და თანაბარი დახრილობით ეშვება შაორის ქვაბულისაკენ. ახასიათებს რელიეფის კარსტული ფორმები. შემოსილია სუბალპური მცენარეულობით. მთის ძირას საწალიკეს უღელეტეხილია. ნემანიშვილი ს., ქართული საბჭოთა ენციკლოპედია, ტ. 9, თბ., 1985. — გვ. 218.
სახარისმაღალი

სახარისმაღალი — მწვერვალი საქართველო რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთ განშტოების — კიდეგანის ქედზე. სიმაღლე ზღვის დონიდან 3906 მ. აგებულია იურული თიხაფიქლებითა და ქვიშაქვებით. სახარისმაღალს ახასიათებს ნივალური ლანდშაფტი. მწვერვალის სიახლოვესაა უღელტეხილი სახარისღელე. უთმელიძე მ., ქართული საბჭოთა ენციკლოპედია, ტ. 9, თბ., 1985. — გვ. 241. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 154. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 93.
ეთანოლამიდი

ეთანოლამიდი (ასევე უწოდებენ: ეთილ-სპირტს, სუფთა სპირტს, მარცვლოვან სპირტს, სასმელ სპირტს) — აქროლადი, აალებადი, უფერო სითხე. არის ძლიერი ფსიქოტროპული ნივთიერება და ერთ-ერთი უძველესი დასვენებითი წამალი. უფრო ხშირად როგორც ცნობილი ალკოჰოლი, გამოიყენება ალკოჰოლურ სასმელებში. ის ასევე გამოიყენება თერმომეტრებში, გამოიყენება როგორც გამხსნელი და როგორც ალკოჰოლური საწვავი. ზოგადად მოხმარებაში მას უმეტესად აიგივებენ უბრალოდ ალკოჰოლთან ან სპირტთან. აბსოლუტური სპირტი — სპირტი, რომლისგანაც მთლიანად მოცილებულია წყალი, რისთვისაც არსებობს სპეციალური ხერხები. სპირტიდან წყლის მოცილების სისრულე შეიძლება შემოწმდეს თვისებითი ცდებით, მაგ: აბსოლუტურ სპირტში უწყლო გოგირდმჟავა სპილენძი თავის შეფერილობას არ იცვლის. „მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში“, რედკოლეგია: მ. ნიკოლაიშვილი, გ. მეფარიშვილი, (საქართველოს რესპუბლიკის არქიტექტურისა და მშენებლობის საქმეთა კომიტეტი), თბ., 1995, გვ. 1 ვიკისაწყობში არის გვერდი თემაზე: ეთანოლამიდი საერთაშორისო პროფესიული კავშირი ინფორმაცია ეთანოლის უსაფრთხოებაზე ეთანოლის მონაცემთა ბაზა ეთანოლის ქიმიური მონაცემები ChEBI – ბიოლოგიასთან კავშირში ჩიიკაგოს ვაჭრობის კავშირის გამგეობა ინფორმაცია და ბაზრის მონაცემები აშშ-ს მედიცინის ეროვნული ბიბლიოთეკა: ინფორმაცია წამლებზე - ეთანოლი ეთანოლის ისტორია
სახარისღელე

სახარისღელე — უღელტეხილი საქართველოსა და რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთ განშტოების — კიდეგანის ქედზე. სიმაღლე ზღვის დონიდან 3597 მ. აგებულია იურული თიხაფიქლებით. ახასიათებს ალპური და სუბნივალური ლანდშაფტი. უღელტეხილზე გადადის საცალფეხო გზა ხევსურეთიდან რუსეთში. ქართული საბჭოთა ენციკლოპედია, ტ. 9, თბ., 1985. — გვ. 241. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 154. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 93.
სახელმწიფო ენა

სახელმწიფო ენა — ენა, რომელიც ამ სტატუსით არის განსაზღვრული ამა თუ იმ ქვეყნის კონსტიტუციაში, ან კონსტიტუციის არარსებობის შემთხვევაში - სახელმწიფოს კანონებში. ეს არის ენა, რომელსაც სახელმწიფოს მოქალაქეები იყენებენ სახელმწიფო ხელისუფლების ორგანოებთან (საკანონმდებლო, სასამართლო, აღმასრულებელი) ურთიერთობებისას. ერთმანეთისაგან უნდა გაიმიჯნოს სახელმწიფო ენა, რომელიც ასეთად აღიარებულია მთელი ქვეყნის ტერიტორიაზე, ეროვნული უმცირესობების ენებისაგან, რომელთაც აქვს სახელმწიფო (ოფიციალური) ენის სტატუსი ქვეყნის ამა თუ იმ რეგიონში. მაგალითად, საქართველოს სახელმწიფო ენაა ქართული, აფხაზეთის ავტონომიური რესპუბლიკის — ქართული და აფხაზური. ანალოგიური სტატუსი აქვს თათრულ ენას თათრეთის რესპუბლიკაში (რუსეთი), კატალონიურ ენას კატალონიაში (ესპანეთში), ფრანგულ ენას ლუიზიანის შტატში (აშშ) და ა.შ. თანამედროვე მსოფლიო ქვეყნების ნახევარზე მეტს აქვს დაფიქსირებული სახელმწიფო ენა, ზოგიერთ შემთხვევაში — ორი, სამი და მეტი ენა. 2 სახელმწიფო ენა: კანადა, ფინეთი, ირლანდია, ბელარუსი, ავღანეთი, ჰაიტი... 3 სახელმწიფო ენა: ბელგია, პარაგვაი, ... 4 სახელმწიფო ენა: შვეიცარია, სინგაპური, ... და ბოლოს, ზოგიერთ ქვეყანაში სახელმწიფო ენის ცნება არ არსებობს, უფრო ზუსტად, კანონმდებლობით არ არის განსაზღვრული. მათ რიცხვს მიეკუთვნება ავსტრალია, დიდი ბრიტანეთი, ერიტრეა, შვედეთი და სხვები. ასეთ შემთხვევაში, როგორც წესი, ქვეყნის უმრავლესობის ენებს მოიხსენიებენ ოფიციალური ენის სახელით. სახელმწიფო ენები Writing Systems of the World: Alphabets, Syllabaries, Pictograms (1990), ISBN 0-8048-1654-9 — lists official languages of the countries of the world, among other information. Languages by country დაარქივებული 2018-12-26 საიტზე Wayback Machine.
საჯიხვისღელე

საჯიხვისღელე — უღელტეხილი საქართველოსა და რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთ განშტოების — კიდეგანის ქედზე. სიმაღლე ზღვის დონიდან 3569 მ. აგებული იურული თიხაფიქლებით. ახასიათებს ალპური და სუბნივალური ლანდშაფტი. უღელტეხილზე გადადის საცალფეხო გზა ხევსურეთიდან რუსეთში. ქართული საბჭოთა ენციკლოპედია, ტ. 9, თბ., 1985. — გვ. 259. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 154. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 93.
სიდამონისჯვარი

სიდამონისჯვარი — მთა საქართველოში, შიდა ქართლის მხარეში. მდებარეობს გუდისის ქედზე, მდინარეების პატარა ლიახვისა და დიდი ლიახვის წყალგამყოფზე, მდინარე ფოტნისის (პატარა ლიახვის მარჯვენა შენაკადი) სათავეში. სიმაღლე ზღვის დონიდან 2413 მ. აგებულია ქვედაცარცული ქვიშაქვებითა და თიხაფიქლებით. აღმოსავლეთ და ჩრდილოეთ კალთა ციცაბოა, სამხრეთი და დასავლეთი დამრეცი. მთის ძირი შემოსილია ფოთლოვანი ტყით, თხემი სუბალპური ბალახეულით. ჩანგაშვილი გ., ქართული საბჭოთა ენციკლოპედია, ტ. 9, თბ., 1985. — გვ. 324.
სირხლებერთა

სირხლებერთა, ლებეურის მთა — მთა საქართველოში, შიდა ქართლის მხარეში, ჯავის მუნიციპალიტეტში. მდებარეობს რაჭის ქედზე. აქვს წაკვეთილი კონუსის ფორმა. სიმაღლე ზღვის დონიდან 2862 მ. მთის ჩრდილოეთ კალთაზე ტროგული ხეობაა. სირხლებერთა აგებულია ბაიოსური წყების პორფირიტებით, ტუფებითა და ტუფ-ბრექჩიებით. კალთები, განსაკუთრებით სამხრეთი მოფენილია ლოდებით. მთის მიდამოები შემოსილია ალპური ბალახეულით. ქართული საბჭოთა ენციკლოპედია, ტ. 9, თბ., 1985. — გვ. 388.
სირხისარი

სირხისარი, შერხოთა — კონუსური ფორმის ვულკანური მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მდინარეების მნაისისწყლისა და კუსიას წყალგამყოფ ქედზე. სიმაღლე ზღვის დონიდან 3662 მ. სირხისარზე აქვს სათავე მდინარე მნაისისწყლის მარცხენა შენაკადებს. სირხისარი აგებულია მეოთხეული ანდეზიტური ლავებით. ნიადაგ-მცენარეული საფარი თითქმის არ არის. ნემანიშვილი ს., ქართული საბჭოთა ენციკლოპედია, ტ. 9, თბ., 1985. — გვ. 388.
იუნესკოს მსოფლიო მემკვიდრეობის ძეგლები ბოლივიაში

2014 წლის მონაცემებით ბოლივიაში იუნესკოს მსოფლიო მემკვიდრეობის 7 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 911 ძეგლია შეტანილი, მათ შორის 0,65 % ბოლივიის ძეგლებია. 5 მათგანი კულტურული ძეგლია. 1 კი შერეული ტიპისაა. პოტოსი სან-ხავიერი კონსეპსიონი სანტა-ანა-დე-ველასკო სან-მიგელ-დე-ველასკო სან-რაფაელ-დე-ველასკო სან-ხოსე-დე-ჩიკიტოსი სუკრე ფუერტე-დე-სამაიპატა ნოელ-კემპფ-მერკადოს ეროვნული პარკი ტიუანაკო იუნესკოს ოფიციალური საიტი. კულტურული მემკვიდრეობის ძეგლები იუნესკოს მსოფლიო კულტურული მემკვიდრეობის ძეგლები ბოლივიაში ↑ სამხრეთი ამერიკის, მექსიკისა და გერმანიის ობიექტები მსოფლიო კულტურულ მემკვიდრეობად გამოცხადდა
ჩათა

ჩათა — მთა საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხოხის ქედის ჩრდილოეთ კალთაზე, მდინარეების თერგისა და გიზელდონის მარჯვენა შენაკადის — გენალდონის წყალგამყოფზე. სიმაღლე ზღვის დონიდან 4099 მ. ჩათა აგებულია იურული თიხაფიქლებით, ქვიშაქვებითა და მერგელებით. დამახასიათებელია სუბნივალური და ნივალური ლანდშაფტი. ჩათის მყინვარი ქართული საბჭოთა ენციკლოპედია, ტ. 11, თბ., 1987. — გვ. 70.
წითიხოხი

წითიხოხი — მწვერვალი საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხოხის ქედზე, მწვერვალ სუათისის დასავლეთით, მდინარე სუათისის (თერგის მარცხენა შენაკადი) სათავეში. სიმაღლე ზღვის დონიდან 3905 მ. ჩრდილო-დასავლეთ კალთაზე ეშვება მყინვარი წითი. აგებულია იურული ფიქლებითა და დიორიტ-დიაბაზური წარმონაქმნებით. დამახასიათებელია ნივალური და სუბნივალური ლანდშაფტი. უთმელიძე მ., ქართული საბჭოთა ენციკლოპედია, ტ. 11, თბ., 1987. — გვ. 322.
სუათისი (მწვერვალი)

სუათისი — მწვერვალი საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხევის კავკასიონის ჩრდილოეთით გვერდით — ხოხის ქედზე, მდინარე თერგის მარცხენა შენაკადის — სუათისის სათავეში. სიმაღლე ზღვის დონიდან 4466 მ. აგებულია იურული ფიქლებითა და დიორიტ-დიაბაზური წარმონაქმნებით. სუათისის ქვედა კალთები შემოსილია სუბალპური და ალპური ბალახმცენარეულობით, ზედა კალთებზე სუბნივალური და ნივალური ლანდშაფტებია. ხაზარაძე რ., ქართული საბჭოთა ენციკლოპედია, ტ. 9, თბ., 1985. — გვ. 588.
ქაბარჯინა

ქაბარჯინა — მთა, ძველი ჩამქრალი ვულკანი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარი ქედის შტოქედზე, მდინარეების თერგისა და სნოსწყლის წყალგამყოფზე. სიმაღლე ზღვის დონიდან 3141 მ. აგებულია ზედაპლიოცენური ანდეზიტ-დაციტური ტუფებით, ტუფ-ბრექჩიებითა და ლავებით. დასავლეთ კალთა ეროზიით ჩამორეცხილ-დაღარული და ფლატოვანია, მთის ძირში მძლავრი გამოზიდვის კონუსია ჩამოყალიბებული, რომელიც მდინარე თერგს ებჯინება. ქაბარჯინა თვალწარმტაცი კლდოვანი მასივის სახით არის აღმართული. მარუაშვილი ლ., ქართული საბჭოთა ენციკლოპედია, ტ. 10, თბ., 1986. — გვ. 440.
ქვენამთა

ქვენამთა — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტისა და დუშეთის მუნიციპალიტეტის ადმინისტრაციულ საზღვარზე. მდებარეობს ხევის კავკასიონის მთავარ ქედზე, მდინარეების ბოსელთისა (გუდამაყრის არაგვის მარჯვენა შენაკდი) და ქვენამთისწყლის (სნოსწყლის მარცხენა შენაკადი) სათავეებში. სიმაღლე ზღვის დონიდან 3152 მ. აგებულია ქვედაიურული თიხაფიქლებით, ქვიშაქვების შუაშრეებით. მთის დასავლეთ კალთა ციცაბოა, ღრმა ფლატეებიანი. ქვენამთა შემოსილია ალპური ბალახეულით. ჩანგაშვილი გ., ქართული საბჭოთა ენციკლოპედია, ტ. 10, თბ., 1986. — გვ. 518.
ბოკა ხუნიორსი

ბოკა ხუნიორსი (ესპ. Boca Juniors) — არგენტინული სპორტული კლუბი ბუენოს-აირესის გარეუბან ლა-ბოკადან. წარმოადგენს პროფესიონალურ საფეხბურთო კლუბს, რომელიც არგენტინის პრიმერა დივიზიონში ასპარეზობს. ბოკა ხუნიორსი არგენტინისა და ზოგადად მთელი მსოფლიოს ერთ-ერთი ყველაზე წარმატებული კლუბია. სულ მოგებული აქვს 41 ტიტული, ადგილობრივ თუ საერთაშორისო დონეზე. ოფიციალური ვებ-გვერდი ბოკა ხუნიორსის შედეგები და სტატისტიკა ბოკა ხუნიორსის ისტორია (ესპანური) კლუბის ფეხბურთელთა ბიოგრაფიები დაარქივებული 2007-02-18 საიტზე Wayback Machine. (ესპანური)
ჰაინრიხ I

ჰაინრიხ I-ის სახელით ისტორიაში ცნობილნი არიან შემდეგი პირები: ჰაინრიხ I ფრინველმჭერი - გერმანიის მეფე (919-936). ჰაინრიხ I (ბავარია) - ჰერცოგი (945-955). ჰაინრიხ I (კერნტენი) - ჰერცოგი (976-978). ჰაინრიხ I (ლიმბურგი) - ქვემო ლოთარინგიის ჰერცოგი (1100-1106). ჰაინრიხ I (ჰესენი) - ლანდგრაფი (1247-1308). ჰაინრიხ I (ბრაუნშვაიგ-ვოლფენბიუტელი) - ჰერცოგი (1491-1514). ჰაინრიხ I (ანჰალტი) - ფიურსტი (1212-1252). ჰაინრიხ I (როისი) - ფიურსი (1726-1744). ჰაინრიხ I (ავსტრია) - მარკგრაფი (994-1018). ჰაინრიხ I (ლიოვენი) - გრაფი (1015-1038). ჰაინრიხ I ფონ აილენბურგი - მარკგრაფი ფონ მაისენი (1087-1103). ჰაინრიხ I (გელდერნი) - გრაფი (1131-1182). ჰაინრიხ I გრძელი - რაინის პფალცგრაფი (1195-1212). ჰაინრიხ I (ცვაიბრიუკენი) - გრაფი (1180-1225). ჰაინრიხ I (არნსბერგი) - გრაფი (???-1203). ჰაინრიხ I (ჰოლშტაინ-რენდსბურგი) - გრაფი (1290-1304).
The Beatles Anthology

The Beatles Anthology (ქართ. The Beatles-ის ანთოლოგია) — ჯგუფ The Beatles-ს ისტორიის ამსახველი დოკუმენტური ფილმების, სამი ალბომისა და წიგნის პროექტი, რომელიც სხვადასხვა წლებში განხორციელდა. მასზე მუშაობდნენ ჯგუფის დარჩენილი წევრები, პოლ მაკ-კარტნი, ჯორჯ ჰარისონი და რინგო სტარი. პროექტი დაიწყო დოკუმენტური ფილმების სერიით. პირველი ფილმი ნაჩვენები იქნა 1995 წლის ნოემბერში. შემდგომი ნაწილები გამოვიდა 1996 (VHS) და 2003 (DVD) წლებში. დოკუმენტურ ფილმებში წარმოდგენილია ინტერვიუ ჯგუფის სამ წევრთან და უნიკალური საარქივო მასალები და საკონცერტო გამოსვლები. პირველი ალბომი, საარქივო სტუდიური მასალითა და იშვიათი ჩანაწერებით, გამოვიდა 1995 წლის ნოემბერში, პირველი ფილმის პარალელურად. შემდგომი ნაწილები გამოვიდა 1996 წელს. წიგნი, რომელიც 2000 წელს გამოვიდა, ისევე როგორც დოკუმენტური ფილმი, წარმოადგენს ინტერვიუებს ჯგუფთან. მთავარი სტატია: The Beatles Anthology (დოკუმენტური ფილმები). მთავარი სტატია: Anthology 1, Anthology 2 და Anthology 3. მთავარი სტატია: The Beatles Anthology (წიგნი). The Beatles Anthology კინოფილმების ინტერნეტ-მონაცემთა ბაზაში
მეჰდიზადე

აბას საჰათ მეჰდიზადე, აბას-ყული ალი აბას-ოღლუ (აზერ. Abbas Səhhət; დ. 1874, შემახა — გ. 11 ივლისი, 1918, განჯა) — აზერბაიჯანელი პოეტი, დრამატურგი, მთარგმნელი, საზოგადო მოღვაწე. მიიღო სამედიცინო განათლება თეირანში. პირველი ლექსები 1898 წელს გამოაქვეყნა. ლექსების პირველი კრებული "გატეხილი საზი" 1912 წელს გამოსცა. მეჰდიზადე რომანტიკოსია. მისი ადრეული პერიოდის პოეზია ტრადიციული -აღმოსავლურია. სტატიაში "როგორი უნდა იყოს ახალი პოეზია" (1905) მეჰდიზადემ უარყო ლექსთწყობის მოძველებული ფორმები. ავტორია პოემისა "აჰმედის გმირობა" (1912), დრამისა "უმეცრების ნაყოფი" და სხვა. თარგმნიდა რუსული და დასავლეთ ევროპული ლიტერატურის კლასიკოსებს. მეჰდიზადეს ეკუთვნის ნ. ბარათაშვილის "მერანის" პირველი თარგმანი აზერბაიჯანულ ენაზე (1916). ქართული საბჭოთა ენციკლოპედია, ტ. 6, თბ., 1983. — გვ. 665. ↑ Faceted Application of Subject Terminology <a href="https://wikidata.org/wiki/Track:Q3294867"></a><a href="https://wikidata.org/wiki/Track:Q846596"></a> ↑ 2.0 2.1 К. Талыбзаде Аббас Сиххат // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. — Т. 1 : А — Ангоб. — С. 14. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
Love (Cirque du Soleil)

Love — სასცენო დადგმა, რომელიც ეკუთვნის Cirque du Soleil-ის დასს. იგი ეფუძნება ჯგუფ The Beatles-ის მუსიკას, კერძოდ - 2006 წელს გამოცემულ ალბომს Love, რომელზეც მუშაობდნენ ჯორჯ მარტინი და ჯაილს მარტინი. დადგმის პრემიერა გაიმართა 2006 წლის 30 ივნისს. 2016 წელს, 10-წლიანი იუბილეს აღსანიშნავად, შემქმნელებმა განაახლეს სანახაობა, დაამატეს ახალი ვიზუალური ელემენტები და დასის ნაწილი. ოფიციალური საიტი დაარქივებული 2008-03-03 საიტზე Wayback Machine. ↑ Leach, Robin (2016-02-16). „Major changes at Cirque’s ‘The Beatles Love’ are two years in the making“. Las Vegas Sun. დაარქივებულია ორიგინალიდან — 2016-02-20. ციტირების თარიღი: 2016-02-19.
გიორგი შავგულიძე

გიორგი „ჟორა“ ვლადიმერის ძე შავგულიძე (დ. 16 ნოემბერი, 1910, ქუთაისი — გ. 13 აპრილი, 1959, თბილისი, საქართველოს სსრ, სსრკ) — ქართველი მსახიობი, საქართველოს სახალხო არტისტი (1955), საბჭოთა კავშირის სახელმწიფო პრემიის ლაურეატი (1952), დაჯილდოებულია ორი ორდენით და მედლებით. საშუალო განათლება ქუთაისშივე, ყაუღჩიშვილების სკოლაში მიიღო. 1928 წელს, სკოლის დამთავრებიდან რამდენიმე თვის შემდეგ ქუთაის –ბათუმის თეატრის დასში მუშაობდა, რომელსაც კოტე მარჯანიშვილი ხელმძღვანელობდა. ორ წელიწადში თეატრი თბილისში გადმოვიდა (შემდგომში მარჯანიშვილის სახელობის თეატრი). 1934 წელს დაქორწინდა მსახიობ ლიზიკო ვაჩნაძეზე. გადაღებულია ფილმებში: „დიადი განთიადი“ (1938), „გიორგი სააკაძე“ (1943), „დავით გურამიშვილი“ (1946), „ქეთო და კოტე“ (1948), „ბედნიერი შეხვედრა“ (1949), „ჭრიჭინა“ (1954), „ცისკარა“ (1955) და სხვა. დაიღუპა ტრაგიკულად 1959 წლის 13 აპრილს. დაკრძალულია ქართველ მწერალთა და საზოგადო მოღვაწეთა დიდუბის პანთეონში. მასთან ერთად დაკრძალულია შავგულიძის მეუღლე — მსახიობი ელისაბედ (ლიზა) კონსტანტინეს ასული ვაჩნაძე (დ. 1912 — გ. 2004). თბილისში არსებობს მისი სახელობის ქუჩა. 1938: „დიადი განთიადი“ (პავლე ღუდუშაური) რეჟ. მიხეილ ჭიაურელი 1940: „კოლხეთის ჩირაღდნები“ (არჩილი) რეჟ. დავით რონდელი 1942: „ხიდი“ (ილო – ბატალიონის უფროსი) რეჟისორები კონსტანტინე პიპინაშვილი, შოთა მანაგაძე 1943: „გიორგი სააკაძე“ (ნოდარი) რეჟ. მიხეილ ჭიაურელი 1946: „დავით გურამიშვილი“ (დავით გურამიშვილი) რეჟისორები ნიკოლოზ სანიშვილი, იოსებ თუმანიშვილი 1948: „ქეთო და კოტე“ (ნიკო) რეჟისორები ვახტანგ ტაბლიაშვილი, შალვა გედევანიშვილი 1949: „ბედნიერი შეხვედრა“ (ერემო) რეჟ. ნიკოლოზ სანიშვილი 1950: „გაზაფხული საკენში“ (რაშიდი) რეჟ. ნიკოლოზ სანიშვილი 1952: „მწვერვალთა დამპყრობნი“ (სიმონ ლომიძე) რეჟ. დავით რონდელი 1954: „ისინი ჩამოვიდნენ მთიდან“ (აპარეკა) რეჟ. ნიკოლოზ სანიშვილი 1954: „ჭრიჭინა“ (არჩილი) რეჟისორები სიკო დოლიძე, ლევან ხოტივარი 1955: „ცისკარა“ (გრძნეული) რეჟ. სერგო ჭელიძე 1956: „ბაში-აჩუკი“ (ზაალ ერისთავი) რეჟ. ლეო ესაკია 1957: „მე ვიტყვი სიმართლეს“ (კოსტა) რეჟ. ლევან ხოტივარი 1957: „ქალის ტვირთი“ (კლიმიაშვილი) რეჟ. ნიკოლოზ სანიშვილი 1958: „მამლუქი“ (ასლან-ბეგი) რეჟ. დავით რონდელი 1959: „განაჩენი“ (მერაბი) რეჟ. ლევან ხოტივარი 1959: „ზვიგენის კბილი“ (აბდელკადერი) რეჟ. შალვა გედევანიშვილი „ანტონიოს და კლეოპატრა“ (იულიუსი) „მისი ვარსკვალავი“ ( ნიკოფორე) „ირინეს ბედნიერება“ (აბესალომი) „მეფე ერეკლე“ ( საიათნოვა) „დავით აღმაშენებელი“ (ჭყონდიდელი) „კოლმეურნის ქორწინება“ (ხარიტონი) 1952: სსრკ სახელმწიფო პრემია 1955: საქართველოს სახალხო არტისტი გურაბანიძე ნ., ქართული საბჭოთა ენციკლოპედია, ტ. 10, თბ., 1986. — გვ. 669-670. ზ. ბაბუნაშვილი, თ. ნოზაძე, „მამულიშვილთა სავანე“, გვ. 363, თბ., 1994 გაზ. „კვირის პალიტრა“, 7–13 მარტი, 2011, №10 (866), გვ. 15. გიორგი შავგულიძე — საქართველოს ბიოგრაფიული ლექსიკონი გიორგი შავგულიძე [დაარქივებული] — ეროვნული ფილმოგრაფია გიორგი შავგულიძე კინოფილმების ინტერნეტ-მონაცემთა ბაზაში
Kon Live Distribution

Kon Live Distribution — ხმისჩამწერი ლეიბლი. იგი დააარსა R&B-ს მომღერალმა ეიკონმა. Ray Lavender იყო პირველი შემსრულებელი, რომელმაც კონტრაქტი გააფორმა Kon Live-თან. მითითებულია როგორც ყოფილი, ასევე მიმდინარე შემსრულებლები. რეი ლავენდერი ლედი გაგა ჯეფრი სტარი Kardinal Offishall კოლბი ო'დონისი Ya Boy Brick & Lace ვონ სმითი ნატალია კილსი Flight Case for Sushi ↑ Top R&B/Hip-Hop Albums - Not 4 Sale დაარქივებული April 25, 2014, საიტზე Wayback Machine. ↑ Akon Says He "Cashed Out" On Lady Gaga Before Her Decline. Popdust (24 March 2014). დაარქივებულია ორიგინალიდან — 2 აპრილი 2015. ციტირების თარიღი: 25 March 2014.
ბოლივიის ტბების სია

↑ 3790 km² of the Titicaca lake's total 8.562 km² are inside Bolivian borders
აბლუხვარა

აბლუხვარა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), მდინარე სხჭის (მდინარე ამტყელის მარჯვენა შენაკადი) სათავესთან. ზღვის დონიდან 720 მ, შავი ზღვიდან 21 კმ, მაჭარიდან 33 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. 1989 წლის აღწერის მონაცემებით სოფელში ცხოვრობდა 35 ადამიანი. ენციკლოპედია „საქართველო“, ტ. 1, თბ., 1997. — გვ. 30. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13.
სიესტა

სიესტა (ესპ. Siesta) — სადილის შემდგომი დასვენება, რომელიც რამდენიმე ქვეყანაში ერთგვარ ტრადიციას წარმოადგენს. ძირითადად, ეს არის ის პერიოდი, როდესაც ადამიანი სადილის შემდეგ ისვენებს და აღადგენს საკუთარ ძალებს. სიტყვის „siesta“ და ზმნის „sestear“ წარმოშობა ლათინურ „hora sexta“-შია („მეექვსე საათი“, ანუ შუადღე). ეს იყო დაახლოებით 12-15 საათს შორის დრო, როდესაც სამუშაოს დროს შესვენებას ჰქონდა ადგილი. სიესტის ტრადიციად ქცევის მაგალითებია შემდეგი ადგილები: ესპანეთი, ალბანეთი, ბანგლადეში, ბოსნია და ჰერცეგოვინა, ბრაზილია, ჩინეთი, კვიპროსი, საბერძნეთი, ინდოეთი, ირანი, ერაყი, ისრაელი, იტალია (სამხ.), მალტა, მავრიტანია, მონტენეგრო, ჩრდილოეთი აფრიკა, პაკისტანი, ფილიპინები, სერბეთი, ტაივანი, ვიეტნამი, სალვადორი და დომინიკელთა რესპუბლიკა. Ebert, D., K.P. Ebmeier, T. Rechlin, and W.P. Kaschka, «Biological Rhythms and Behavior», Advances in Biological Psychiatry. ISSN 0378-7354
სიესტა (გამომცემლობა)

„სიესტა“ — ქართული გამომცემლობა, რომელიც დაარსდა 2004 წელს. მან მოკლე დროში შესძლო ერთ–ერთი წამყვანი ქართული გამომცემლობის იმიჯის შეძენა. სიესტა გამოსცემს გაბრიელ გარსია მარკესის, ჰერმან ჰესეს, ვლადიმერ სოროკინის,მიგელ დე უნამუნოსა და სხვა ცნობილი მწერლების თარგმანებს, მაგრამ გამომცემლობის პრიორიტეტად ახალგაზრდა ავტორების ხელშეწყობა რჩება. „სიესტას“ თანამედროვე და კლასიკური ავტორების ნაწარმოებების და საუკეთესო თარგმანების გამოცემებმა დაიმსახურა ქართულ ლიტერატურულ ცხოვრებაში არა ერთი საპატიო ჯილდო და პრემია საბა (2007, 2008, 2009, 2010, 2011, 2012 წლებში), პრემია „გალა“ (2009, 2010, 2011, 2012 წლებში) და ა. შ. გამომცემლობა ორიენტირებულია ინოვაციასა და გამოცდილების გამდიდრებაზე. „სიესტა“ თამამად გამოსცემს ახალგაზრდა ქართველი პოეტების და დებიუტანტი მწერლების კრებულებს. ახალგაზრდა ნიჭიერი ავტორების ძიება და ხელშეწყობა გამომცემლობის ერთ-ერთი მთავარი მიმართულებაა. გამომცემლობა „სიესტა“ სტამბავს საუკეთესო ქართველი და უცხოელი ავტორების წიგნებს. მათ შორისაა თანამედროვე ქართველი მწერლებისა და პოეტების – ერლომ ახვლედიანის, ზურაბ ქარუმიძის, ირაკლი ჩარკვიანის, ზურაბ რთველიაშვილის, ზაზა ბურჭულაძის, დათო ტურაშვილის, ბასა ჯანიკაშვილის, ლაშა ბუღაძის, თეონა დოლენჯაშვილის, დავით-დეფი გოგიბედაშვილის, გიორგი კეკელიძის, ლია სტურუას, მიხო მოსულიშვილის, გია მირზაშვილის ნაწარმოებები; ასევე საუკეთესო თარგმანები – გაბრიელ გარსია მარკესისა და ჯორჯ ორუელის, ჰერმან ჰესეს რომანების, მიგელ დე უნამუნოს ესეების, მორის მეტერლინკის პიესების, ვლადიმერ ვისოცკის მოთხრობების, ძველი იაპონური ლექსების თუ შვედურ ლიტერატურის თარგმანები… გამომცემლობა „სიესტა“ მუდმივად ინოვაციებზეა ორიენტირებული. პირველად მან დაბეჭდა ორიგინალური ფორმის წიგნი, ე.წ. „წიგნი თეფშზე“. „წიგნი თეფშზე“ მარტივ კონცეფციას ატარებს: სტანდარტული სტამბური პროცედურების ნაცვლად, წიგნი მიაქვთ სუპერმარკეტში, სადაც ფურცლებს ათავსებენ და „აფასოებენ“ პლასტიკატის თეფშებზე, ზუსტად ისეთებზე, რომლებიც განკუთვნილია გაყინული ქათმებისთვის, თევზისთვის, ბოსტნეულისთვის, ხილისთვის თუ ნამცხვრებისთვის. პირველი წიგნი ამ სერიიდან გიორგი კეკელიძის პოემა „ყორანია“. გამომცემლობა „სიესტას“ კიდევ ერთი ნოვაციაა წიგნის ტრეილერები, რომელიც პირველად, ანიმაციური ტრეილერის სახით, ერლომ ახვლედიანის წიგნისთვის, კოღო ქალაქში შეიქმნა. წიგნმა 2011 წელს ლიტერატურული პრემია საბა მიიღო საუკეთესო რომანის ნომინაციაში. გამომცემლობა „სიესტას“, ასევე, გამოცემული აქვს მუსიკალური კომპაქტ-დისკი: ირაკლი ჩარკვიანის ბოლო მუსიკალური ალბომი ძირს მეფე. სიესტას დირექტორი ქეთევან კიღურაძეა, რომელიც „მატარებელისა“ და „მზიურის“ ფესტივალის ერთ–ერთი მთავარი ორგანიზატორი იყო. ოფიციალური საიტი ოფიციალური ბლოგი
სიესტა (მრავალმნიშვნელოვანი)

სიესტა შეიძლება აღნიშნავდეს: სიესტა - სადილის შემდგომი დასვენების ტრადიცია. სიესტა (გამომცემლობა) - ქართული გამომცემლობა.